el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en en el el el el el el el el el el el el el
Ο Ρωμανός (άκμασε π. 920) από τον Οίκο των Αργυρών ήταν ένας αριστοκράτης στη Ρωμανία και σύζυγος της Αγάθης Λεκαπηνής, κόρης του Ρωμανού Α΄ Αυτοκράτορα των Ρωμαίων.
Ήταν γιος του διακεκριμένου στρατηγού Λέοντος Αργυρού και είχε τουλάχιστον έναν αδελφό, τον Μαριανό Αργυρό, που επίσης κατείχε υψηλά στρατιωτικά αξιώματα.[3]
Ο ίδιος ο Ρωμανός έγινε γνωστός για το γάμο του με την Αγάθη, κόρη του Ρωμανού Α΄ (β. 919-944). Οι πηγές δεν συμφωνούν για το πότε έγινε ο γάμος: ο ιστορικός του 11ου αι. Γιαχία Αντιόχειας βεβαιώνει, ότι ο γάμος τελέστηκε πριν ο Λεκαπηνός ανέλθει στην εξουσία· ενώ στα τέλη του 10ου αι. ο Συνεχιστής του Θεοφάνους καταγράφει ότι έγινε το 921. Όπως και να έχει, ο γάμος εμφανίζει την προσπάθεια του Λεκαπηνού, ενός νεόπλουτου από την επαρχία, να σταθεροποιήσει τη θέση του συνδέοντας την οικογένειά του με μία από τις πιο διακεκριμένες, αριστοκρατικές οικογένειες της Αυτοκρατορίας.[4][5]
Έτσι ο Ρωμανός απέκτησε εξ' αγχιστείας συγγένεια με τον Κωνσταντίνο Ζ΄ Μακεδόνων τον πορφυρογέννητο, που είχε νυμφευτεί την Ελένη Λεκαπηνή, άλλη κόρη του Ρωμανού Α΄.[6]
Νυμφεύτηκε την Αγάθη Λεκαπηνή, κόρη του Ρωμανού Α΄ και είχε τέκνο:
ανώνυμος ή Πόθος ή Ευστάθιος ή Πόθος, είχε γιους:
Ρωμανός Γ΄ 968-1034, Αυτοκράτορας των Ρωμαίων ως πρώτος σύζυγος της Ζωής Μακεδόνων.[7]
Βασίλειος πατρίκιος, στρατηγός της Σάμου και μετά της Θράκης.
Πουλχερία Αργυροπουλίνα, παντρεύτηκε τον Βασίλειο Σκληρό μάγιστρο.
ανώνυμη, παντρεύτηκε τον Κωνσταντίνο Καραντηνό δούκα της Αντιόχειας
Μαρία Αργυροπουλίνα, παντρεύτηκε τον Τζοβάννι Ορσεόλο, γιο του Πέτρου Β΄ δόγη της Βενετίας.
↑ 1,0 1,1 Ανακτήθηκε στις 23  Νοεμβρίου 2018.
↑ Ανακτήθηκε στις 26  Νοεμβρίου 2018.
↑ Cheynet & Vannier 2003, σελίδες 62–63.
↑ Cheynet & Vannier 2003, σελίδες 63–64.
↑ Runciman 1988, σελ. 64.
↑ Cheynet & Vannier 2003, σελ. 64.
↑ Cheynet & Vannier 2003, σελίδες 68–69.
Cheynet, J.-C.; Vannier, J.-F. (2003). "Les Argyroi" (PDF). Zbornik Radova Vizantološkog Instituta (in French). 40: 57–90. ISSN 0584-9888. Archived from the original (PDF) on 2011-07-23.
Runciman, Steven (1988) [1929]. The Emperor Romanus Lecapenus and His Reign: A Study of Tenth-Century Byzantium. Cambridge, United Kingdom: Cambridge University Press. ISBN 0-521-35722-5.
Στο λήμμα αυτό έχει ενσωματωθεί κείμενο από το λήμμα Romanos Argyros (10th century) της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).